Huy (Belgija)
<s>Huy (nizozemski: Hoei, valonski: Hu) je grad i općina od 21,392 stanovnika na istoku Belgije u valonskoj Provinciji Liège.</s><s>On je administrativni centar istoimenog Arondismana.</s>

<s>Geografske karakteristike 
Huy se nalazi u podnožju Ardena na ušću rijeke Hoyoux u Meuse, udaljen 30 km od Liègea i Namura, 75 km od Bruxellesa.</s>

<s>Historija</s>

<s>Huy je nikao kao naselje iz rimskog kastruma, na desnoj obali Meuse.</s>

<s>Biskup iz Tongerena - Domicijan (umro 558.) je u 6. vijeku evangelizirao je mjesto, pa je izabran za prvog sveca zaštitnika.</s>

<s>Merovingški plemić Adalgisel-Grimo je 634. oporučno dio svojih domena na rijeci Ourthe dao crkvi iz  Huya, tako da je to je prvi dokument u kom se spominje.</s>

<s>Za vladavine rimsko-njemačkog kralja Otona I, Huy je 943. postao prijestolnica vlastite grofovije, koja nije dugo potrajala jer ju je posljedni grof Ansfrid, - 985. poklonio Kneževini-biskupiji Liège.</s><s>Od tad Huy dijeli sudbinu te Kneževine u kojoj je kao drugi 
dobio status dobrog grada.</s><s>To je privuklo brojne trgovce i zanatlije koji su iskoristili hidroenergiju Hoyouxa i podigli kovačnice.</s><s>Naročito su se cijenili proizvodi od bakra koji su se od 11. vijeka prodavali diljem Evrope.</s>

<s>Tokom 13. vijeka i 14. vijeka grad je prosperirao na proizvodnji tkanina.</s><s>Zamak je znatno proširen, dodatnim tornjevima i bedemima pa je postao moćna fortifikacija Kneževine-biskupije Liège.</s><s>Strateški položaj grada navukao je brojne napadače, koji su ga više puta opsjedali i pljačkali, najžešće 1689. kad je spaljeno 800 kuća, pa su se brojni građani iselili.</s>

<s>Zamak je srušen 1715. a kamen temeljac za novu utvrdu položen je tek 1818.</s><s>Za Drugog svjetskog rata kad je Huy bio okupiran, Nijemci su utvrdu od od maja 1940. do septembra 1944. koristili kao zarobljenički logor.</s>

<s>Privreda 
U drugoj polovici 20. vijeka tradicionalna metalurška industrija doživjela je bankrot, preživjeli su jedino zanatlije koji proizvode predmete od kositra.</s><s>Tako da je danas najveći privredni pogon nuklearna elektrana Tihange.</s><s>Huy se uspio prilagoditi tako da su turizam i usluge postali važni dio ekonomije.</s>

<s>Pobratimski gradovi 
Huy ima ugovore o prijateljstvu sa slijedećim gradovima;
  Compiègne, Francuska
  Vianden, Luksemburg
  Arona, Italija
  Natitingou, Benin
  Vélingara, Senegal
  Tienen, Belgija</s>

<s>Poznati sugrađani 
 Joseph Lebeau (1794-1865) belgijski premijer (1831-1831 i 1840 -1841)</s>

<s>Izvori</s>

<s>Vanjske veze</s>

<s>Ville de Huy (službene stranice)</s>

<s>Gradovi u Belgiji
Valonija</s>

